Snappi

Marco ”Snappi” Pfeiffer (s. 9. kesäkuuta 1990) on tanskalainen ammattilaistason Counter-Strike 2 -pelaaja, joka pelaa kapteenin roolia suomalaiselle ENCE eSportsille.

Ura

Counter-Strike 
Snappi aloitti uransa vuonna 2008 Counter-Striken parissa ja hänen ensimmäinen joukkueensa oli Playzone. Vuoden 2009 elokuussa hän siirtyi Ravensiin ja viipyi siellä vuoden, kunnes organisaatio lopetetiin. Seuraava pidempi sopimus muutaman lyhyemmän jälkeen oli Snapilla edessään TCM-Gamingissa, johon hän siirtyi tammikuussa 2011. Hän lähti joukkueesta elokuussa. Lopulta saman vuoden syyskuussa hän siirtyi Anexis eSportsiin hieman yli vuodeksi.

Counter-Strike: Global Offensive 
Snappi vaihtoi Global Offensiveen sen julkaisemisen yhteydessä vuoden 2012 lopulla. Ensimmäisen vuoden aikana Snapin joukkueurat eivät kestäneet kovinkaan kauaa ja hän vaihtoi joukkueita usein kuukausien tai jopa vain päivien päästä. Hänen ensimmäinen yli puolen vuoden sopimuksensa solmittiin vuoden 2016 tammikuussa, kun hän siirtyi Copenhangen Wolvesiin. Joukkue voitti neljä C-tason turnausta, jotka olivat Game On King of the Hill #1, Game On King of the Hill #2, CEVO Season 9 - Europe: Main Division ja Game On King of the Hill - Finals. Hän lähti joukkueesta sen lopettamisen yhteydessä. Vuoden 2016 elokuussa Snappi siirtyi Heroicin riveihin, kun se hankki Snapin edellisen joukkueen Team-X:n pelaajat. Vuonna 2016 he voittivat International Gaming League 2016 - Grand Finals -turnauksen. Vuoden 2017 heinäkuussa he tulivat toiseksi merkittävässä turnauksessa DreamHack Open Atlanta 2017. Lisäksi he voittivat B-tason turnauksen World Cyber Arena 2017 - Europe Main Stage. Snappi lähti Heroicista huhtikuussa 2018 liittyen OpTic Gamingiin. Joukkue ei saavuttanut vuonna 2018 yhtäkään voittoa, mutta se sai kaksi hopeasijoitusta cs_summit 3:sta, Europe Minor Championship - London 2018:sta ja DreamHack Open Summer 2018:sta. Elokuussa 2019 Snappi siirtyi takaisin Heroiciin viideksi kuukaudeksi. He voittivat merkittävän DreamHack Open Atlanta 2019 -turnauksen. Muutamien lyhyiden sopimusten jälkeen Snappi siirtyi c0ntact Gamingiin puoleksi vuodeksi kesäkuussa 2020. He eivät saavuttaneet mitään merkittäviä tuloksia turnauksissa. Lopulta tammikuussa 2021 Snappi siirtyi nykyiseen joukkueeseensa ENCEen, jonka kanssa hän on voittanut Intel Extreme Masters Dallas 2023 -turnauksen ja tullut toiseksi S-tason turnauksissa ESL Pro League Season 15, Intel Extreme Masters XVII - Dallas ja Intel Extreme Masters Cologne 2023.

Lähteet 

Tanskalaiset elektronisen urheilun ammattilaiset
Vuonna 1990 syntyneet
Elävät henkilöt